CELEX: 62020TN0705
Language: fi
Date: 2020-11-30 00:00:00
Title: Asia T-705/20: Kanne 30.11.2020 – OI v. komissio

25.1.2021   
            
            
               FI
            
            
               Euroopan unionin virallinen lehti
            
            
               C 28/63
            
         
      Kanne 30.11.2020 – OI v. komissio
      (Asia T-705/20)
      (2021/C 28/93)
      Oikeudenkäyntikieli: ranska
      
         Asianosaiset
      
      
         Kantaja: OI (edustaja: asianajaja S. Orlandi)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen olla sisällyttämättä kantajan nimeä sisäisen kilpailun COM/03/AD/18 perusteella laadittuun varallaololuetteloon
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, johon vedotaan pääasiallisesti ja joka perustuu merkityksellisten perustelujen puuttumiseen. Kantaja väittää, että perustelut muodostuvat kirjallisista arvioinneista, jotka eivät ole yhtenäisiä annettujen arvosanojen kanssa. Valintalautakunta ei ole myöskään ilmoittanut ennen kokeita vahvistettuja arviointiperusteita, joten kantaja tai nimittävä viranomainen eivät kyenneet selvittämään, olivatko arviointiperusteet sääntöjenmukaisia.
               
            
                  2.
               
               
                  Toinen kanneperuste, johon vedotaan toissijaisesti ja joka perustuu siihen, että valintalautakunta on tehnyt ilmeisen arviointivirheen, koska se ei kyennyt perustelemaan riittävin oikeudellisin perustein ilmeisiä epäyhtenäisyyksiä kirjallisten arviointien ja numeroarvosanojen välillä muiden hakijoiden vastaavien arviointien vertailun osalta.